Student sterf ná aanranding by DUT | Maroela Media
Maroela Media het vroeër berig Ndlovu is met breinbeserings in 'n hospitaal opgeneem nadat hy in 'n lesingsaal op die Steve Biko-kampus in Durban met 'n skerp voorwerp gesteek en sy skedel gedurende die aanval gekraak is.
Dr. Blade Nzimande, minister van hoër onderwys, het Sondag sy meegevoel met Ndlovu se familie, vriende en medestudente betuig.
Ndlovu het in die hoësorgeenheid van die hospitaal aan sy beserings beswyk.
"Ek maan ons regstelsel om 'n spoedige inhegtenisneming en vervolging te verseker van die persone, wat vir Sandile se afsterwe verantwoordelik is," het Nzimande gesê.
"Die Ndlovu-familie en die hele land het 'n voornemende ingenieur verloor wat instrumenteel kon wees om uitdagings in ons ekonomie te takel – veral dit wat met die Vierde Industriële Revolusie verband hou. Ons het 'n jong mens verloor wat 'n beduidende rol sou speel om ons land vorentoe te laat beweeg."
Nzimande verwelkom die nuus dat die hoof van sekuriteit by die universiteit gekors is. Hy moes seker gemaak het dat daar behoorlike veiligheidsmaatreëls in plek is, insluitend die installasie en monitering van videokameras wat 'n beduidende rol kon speel in die inhegtenisnemings van die oortreders.
"Ons instansies is 'n plek vir leer en onderrig, en nie 'n plek om kriminele en wetteloosheid te bevorder nie. Ek verwag van die bestuur van die universiteit om almal se lewe op die kampus te beskerm, insluitend die eiendom van die universiteit," het die minister bygevoeg.
Hy het die raad van die DUT opdrag gegee om die nodige ondersteuninge en sorg te bied aan die Ndlovu-familie in hul tyd van rou.
Baie jammer oor die verlies, baie sad.
Maar 4de Industriele revolusie, regtig Nzimande. Ons is so 3 Industriele revolusies agter.
4 de Industriele Revolusie? In your dreams Blade. Teen die tyd wat sekeres daar kom trek ons al by die 6 de IR
4de Industriele Revolusie ha ha, Nzimande ons is 4 Agter danksy die ANC.
… en niemand het natuurlik gesien wie hom aangeval het nie…?!
Geweldig tragies. Diepste medelye aan al sy geliefdes.
Nou word opdrag gegee om familie sorg en ondersteuning te gee!!!! Te min te laat…….hulle seun kom nooit weer terug nie.